Η **Ruangrupa** (το όνομά τους γράφεται συχνά στυλιζαρισμένο ως **ruangrupa** και συντομευμένα **ruru**) είναι μία καλλιτεχνική συλλογικότητα σύγχρονης τέχνης η οποία εδρεύει στη Τζακάρτα της Ινδονησίας. Έχοντας ιδρυθεί το 2000 από μία ομάδα επτά καλλιτεχνών, η ομάδα παρέχει μία πλατφόρμα στη Νότια Τζακάρτα για τη διοργάνωση εκθέσεων, εκδηλώσεων και φεστιβάλ, καθώς και για την πραγματοποίηση εκδόσεων, workshops και έρευνας.

Η ruangrupa λειτουργεί ως μία μη κερδοσκοπική οργάνωση που υποστηρίζει τη σύγχρονη τέχνη εντός των αστικών και πολιτιστικών πλαισίων της Ινδονησίας αλλά και πέρα αυτής, εμπλέκοντας συχνά καλλιτέχνες και άτομα που δραστηριοποιούνται σε αντικείμενα όπως οι κοινωνικές επιστήμες, η πολιτική και η τεχνολογία. Η συλλογικότητα προάγει, επίσης, την ανάπτυξη του βίντεο αρτ μέσω της έρευνας, της τεκμηρίωσης και της μπιενάλε βίντεο αρτ OK Video η οποία διοργανώθηκε για πρώτη φορά τον Ιούλιο του 2003.

Ως συλλογικότητα συνδιευθύνουν την documenta fifteen, η οποία πραγματοποιείται το 2022 στο Κάσσελ της Γερμανίας. Είναι η πρώτη ασιατική συλλογικότητα και, γενικότερα, η πρώτη καλλιτεχνική συλλογικότητα που διευθύνει αυτή τη μεγάλης κλίμακα διεθνή έκθεση. Παρόλο που η συλλογικότητα δεν έχει συγκεκριμένο αριθμό μελών, δέκα από τα κύρια μέλη της έχουν αναλάβει το ρόλο της διεύθυνσης του φεστιβάλ.

Ιστορία
-------

### Προέλευση

Το όνομα της συλλογικότητας σε ελεύθερη μετάφραση από τα ινδονησιακά σημαίνει «ένας χώρος για την τέχνη» ή «μορφή χώρου». Η συλλογικότητα ιδρύθηκε το 2000 από καλλιτέχνες που αναζητούσαν τη δημιουργία ενός επιθυμητού χώρου στον οποίοι οι καλλιτέχνες θα μπορούσαν να εργαστούν με έμφαση περισσότερο στην κριτική ανάλυση και λιγότερο στην παραγωγή. Έχοντας ιδρυθεί δύο χρόνια μετά την πτώση του καθεστώτος Σουχάρτο, η συλλογικότητα προέκυψε σε μία περίοδο πρωτοφανούς ελευθερίας για την Ινδονησία. Η ruangrupa είναι μέρος του δικτύου του Ιδρύματος Φορντ και του Arts Collaboratory, από τα οποία λαμβάνει, επίσης, χρηματοδότηση.

Από την ίδρυσή της, η ruangrupa έχει αλλάξει δύο φορές την οργανωτική της δομή. Το 2015, η ruangrupa ανέπτυξε την πολιτιστική πλατφόρμα Gudang Sarinah Ekosistem (GSE) μαζί με έναν αριθμό καλλιτεχνικών συλλογικοτήτων στη Τζακάρτα. Το όνομά της προέρχεται από την ονομασία της νέας της έδρας που βρίσκεται στο Πανκοράν της Νότιας Τζακάρτα. Το 2018, μαζί με άλλες δύο συλλογικότητες της Τζακάρτα, των Serrum και Grafis Huru Hara, δημιούργησαν το GUDSKUL, έναν δημόσιο χώρο μάθησης.

### documenta fifteen

Το 2019 ανακοινώθηκε ότι η ruangrupa θα αναλάμβανε συλλογικά την καλλιτεχνική διεύθυνση της documenta fifteen, όντας η πρώτη ασιατική συλλογικότητα και, γενικότερα, η πρώτη καλλιτεχνική συλλογικότητα που διευθύνει αυτή τη μεγάλης κλίμακα διεθνή έκθεση. Η βασική ιδέα που εξέφρασε η ruangrupa για το φεστιβάλ έχει ως κέντρο την έννοια του *lumbung*, μιας αποθήκης ρυζιού στην οποία αποθηκεύεται συλλογικά η ποσότητα ρυζιού που παράχθηκε για μελλοντική χρήση. Έτσι, η documenta fifteen θεωρείται ως μία συλλογική δεξαμενή πόρων η οποία θα λειτουργεί με τη λογική των κοινών για να θεραπευτούν τα τραύματα που προέκυψαν από την αποικιοκρατία, τον καπιταλισμό και την πατριαρχία, απηχώντας την αρχική πρόθεση της Documenta που ήταν η θεραπεία των τραυμάτων από τον πόλεμο. Η προσέγγισή τους στην επιμέλεια βασίζεται σε ένα διεθνές δίκτυο καλλιτεχνικών οργανισμών τοπικής κλίμακας, βασιζόμενων στην κοινότητα.

Παραπομπές
----------

1. ↑  Gardner, Anthony; Green, Charles (April 2016). «1972: The Rise of the Star‐Curator». *Biennials, Triennials, and Documenta*: 17–47. doi:10.1002/9781119212638.ch1. ISBN 9781444336641.
2. ↑  Ludel, Wallace (22 Φεβρουαρίου 2019). «Documenta Taps Indonesian Art Collective Ruangrupa to Curate 15th Edition». *Artsy* (στα Αγγλικά). Ανακτήθηκε στις 5 Ιανουαρίου 2020.
3. ↑  «Solid contribution to art scene lands ruangrupa in documenta 15». *The Jakarta Post* (στα Αγγλικά). Ανακτήθηκε στις 5 Ιανουαρίου 2020.
4. 1 2 3 4  Amirio, Dylan (14 March 2019). «Ruangrupa’s 19-year journey to Documenta». *The Jakarta Post*. Αρχειοθετήθηκε από το πρωτότυπο στις 24 June 2020.. Ανακτήθηκε στις 24 June 2020.
5. 1 2  «Ruangrupa (Indonesia)». *Rain Artists' Initiatives Network (RAIN)*. Αρχειοθετήθηκε από το πρωτότυπο στις 28 Ιουνίου 2020. Ανακτήθηκε στις 28 Ιουνίου 2020.
6. ↑  Teh, David (2012). «Who Cares a Lot? Ruangrupa as Curatorship». *Afterall* **Summer 2012** (30). Αρχειοθετήθηκε από το πρωτότυπο στις 2020-06-28.. Ανακτήθηκε στις 28 June 2020.
7. 1 2  «Documenta 15 | Frieze». *frieze.com* (στα Αγγλικά). Ανακτήθηκε στις 5 Ιανουαρίου 2020.
8. 1 2  «Artist Collective Ruangrupa to Curate Documenta 15». *www.artforum.com* (στα Αγγλικά). Ανακτήθηκε στις 5 Ιανουαρίου 2020.
9. 1 2  «ruangrupa documenta 15 / ArtReview». *artreview.com*. Ανακτήθηκε στις 5 Ιανουαρίου 2020.
10. ↑  Perlson, Hili (25 February 2019). «Who Are ruangrupa? A Closer Look at Documenta 15’s Artistic Directors». *Frieze*. Αρχειοθετήθηκε από το πρωτότυπο στις 25 February 2019.. Ανακτήθηκε στις 24 June 2020.
11. ↑  «About ruangrupa, biographies: Artist collective, artistic direction of documenta 15». *Universes in Universe*. 22 Φεβρουαρίου 2019. Αρχειοθετήθηκε από το πρωτότυπο στις 28 Ιουνίου 2020. Ανακτήθηκε στις 28 Ιουνίου 2020.
12. ↑  Hendro Wiyanto, (Oktober 2005), "ruangrupa: Alternative Space & Culture Analysis". Retrieved 26-04-2019
13. ↑  «ruangrupa». *Arts Collaboratory*. Ανακτήθηκε στις 1 Απριλίου 2020.
14. ↑   *Ford Foundation's BUILD Program in Indonesia*, ανακτήθηκε στις 2020-04-01
15. ↑  Ahmad, Nurzakiah (6 Μαρτίου 2019). «Dari Jakarta ke Kassel: Memboyong Lumbung ke documenta15». *DW.COM* (στα Ινδονησιακά). Ανακτήθηκε στις 16 Μαΐου 2019.
16. ↑  Taken from the documenta press release (22 February 2019).
17. ↑  «Kami Menawarkan Risiko Bagi Documenta». *Tempo*. 2 Μαρτίου 2019. Ανακτήθηκε στις 16 Μαΐου 2019.